Nakon veoma uspešnog remastera originalnih Crash Bandicoot igara Activision je otkrio datum povratka još jednog kultnog platformera – ljubičasti zmaj Spyro!

Najavljeno je da će remasterovana verzija pod imenom “Spyro the Dragon Trilogy Remaster” izaći baš na 20. godišnjicu svog prvog pojavljivanja, a tačan datum je 21. septembar 2018. godine.

Kao što se naslućuje iz naslova, igra će biti trilogija igara spojena u jednu, i uključuje igre Spyro the Dragon, Ripto’s Rage i Year of the Dragon.

Sve koji su ljubitelji ove igre, a i sve one znatiželjne obradovaće vest da će trejler za Spyro moći da se nađe kao svojevrsni Easter egg u Crash Bandicoot N. Sane Trilogy igri na Playstation 4 konzoli od 9. aprila ove godine.